L'espectacle de dansa i teatre 'Mambo' s'escenifica a la Casa Municipal de la Cultura
15 de juny 2023

_![](/media/louo55az/image003_c.jpg?width=850&height=600.168918918919)_

_Mambo_ és un espectacle de dansa i teatre de la companyia Cristina Martí que es representa el divendres 16 de juny a la Casa Municipal de la Cultura del Port de Sagunt. La funció començarà a les 20.30 hores. _Mambo_ és una obra en castellà que s'integra dins de la programació del departament de Cultura de l’Ajuntament de Sagunt.

El preu de l'entrada per a veure esta obra de dansa i teatre és de 7 euros i poden adquirir-se en línia a través de la següent web: [MAMBO (servientradas.com)](https://www.servientradas.com/espectaculo/AYUNTAMIENTO_DE_SAGUNTO/6/mambo.html).

El món feliç de Mambo se'ns presenta amb clares referències al món espectacular de Carmen Miranda, el culte a la seua persona i els seus paradisos artificials idíl·lics. La peça oferix una mirada des de hui fins a este passat i fa d'ell un espill del present. Esta peça reflexiona sobre l'absurditat de la idolatria del món actual: el _self_\-màrqueting, la fi de la privacitat i el xou omnipresent; un món que ens convida a substituir la humanitat per la imatge, l'amor per l'atenció i la vida per una acumulació d'instantànies d'una felicitat postissa.

*   [](http://www.facebook.com/sharer.php?u=https://aytosagunto.es/va/actualitat/l-espectacle-de-dansa-i-teatre-mambo-s-escenifica-a-la-casa-municipal-de-la-cultura/ "Facebook")
*   [](http://twitter.com/share?url=https://aytosagunto.es/va/actualitat/l-espectacle-de-dansa-i-teatre-mambo-s-escenifica-a-la-casa-municipal-de-la-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-espectacle-de-dansa-i-teatre-mambo-s-escenifica-a-la-casa-municipal-de-la-cultura/ "Linked In")
*   [](mailto:?body=https://aytosagunto.es/va/actualitat/l-espectacle-de-dansa-i-teatre-mambo-s-escenifica-a-la-casa-municipal-de-la-cultura/)